NADLIMITNÁ ZÁKAZKA

**Verejná súťaž**

postupom podľa § 66 zákona č. 343/2015 Z. z. o verejnom obstarávaní a

o zmene a doplnení niektorých zákonov v znení neskorších predpisov

**SÚŤAŽNÉ PODKLADY**

na predmet zákazky

**Laboratórny a zdravotnícky spotrebný materiál**

(TOVARY)

**Príloha č. 2**

**OPIS PREDMETU ZÁKAZKY**

**Časť F: Zdravotnícky a laboratórny**

**materiál z kovu**

Košice, júl 2021

1. **STRUČNÝ OPIS PREDMETU ZÁKAZKY**
   1. Predmetom zákazky je dodanie spotrebného laboratórneho a zdravotníckeho materiálu potrebného na výskum a výuku pre Univerzitu Pavla Jozefa Šafárika v Košiciach ako sú rôzne typy a druhy držiakov, klieští, lyžičiek, ihiel, miešadiel, nožníc, peanov, pinziet, skalpelov, čepielok, špachtlý, stojanov, dóz a ďalšieho zdravotníckho a laboratórneho materiálu z kovu na vedecké a experimentálne účely.

Predpokladaná hodnota pre časť F je stanovená vo výške ***8 662,00 eur bez DPH***.

* 1. Uchádzač musí predložiť ponuku na všetky položky uvedené v tejto časti predmetu zákazky.
  2. Podrobný opis a špecifikácia požadovaných vlastností a rozsah jednotlivých položiek častí predmetu zákazky je, vzhľadom na značný textový rozsah, uvedený v Prílohe č. 1 tejto časti súťažných podkladov.
  3. Špecifikácia jednotlivých položiek, uvedená v Prílohách č. 1 tejto časti súťažných podkladov, predstavuje požiadavky, ktoré je uchádzač povinný pri danom tovare dodržať. Uchádzač je povinný dodávať tovar, požadovaný v Prílohách č. 1, ktorý zodpovedá Slovenským technickým normám alebo normám EÚ a v štandardnej kvalite.
  4. Uchádzačom predložená ponuka, musí splniť všetky požiadavky technickej a funkčnej špecifikácie zadefinované v Prílohe č. 1. V prípade, že ponuka nesplní požiadavku technickej a funkčnej špecifikácie bude vylúčená podľa § 53 zákona o verejnom obstarávaní.
  5. Ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, technickú normu, patent alebo typ, umožňuje sa uchádzačom predloženie ponuky s ekvivalentným riešením, ktoré svojimi kvalitatívnymi, technickými a funkčnými parametrami napĺňa účel použitia predmetu zákazky tak, ako je uvedené v tejto časti súťažných podkladov.
  6. Verejný obstarávateľ uvádza technické a funkčné parametre na predmet zákazky. Uchádzač na základe požiadavky verejného obstarávateľa, ponúkne konkrétny výrobok s vlastnosťami splňujúcimi všetky požiadavky verejného obstarávateľa.
  7. Výrobky s nižšími parametrami sú pre verejného obstarávateľa neprípustné, v tomto prípade ponuka uchádzača bude pre verejného obstarávateľa neprijateľná a bude z verejného obstarávania vylúčená podľa § 53 zákona o verejnom obstarávaní.

1. **MNOŽSTVO A ROZSAH PREDMETU ZÁKAZKY**
   1. Celkové množstvo, rozsah predmetu zákazky je uvedený a podrobne vymedzený vrátane technických špecifikácií každej položky predmetu zákazky v Prílohách č. 1 (týchto súťažných podkladov.
   2. Predpokladané množstvá jednotlivých položiek sú uvedené v Prílohách č. 1 súťažných podkladov. Verejný obstarávateľ považuje predpokladané množstvá za nezáväzné. V prípade potreby si verejný obstarávateľ bude objednať nižšie alebo vyššie množstvá, než sú predpokladané. V prípade, že budú objednané nižšie množstvá ako sú predpokladané, nevzniká uchádzačovi automaticky nárok na dodanie kompletného rozsahu predmetu zákazky, tak ako je definovaný v Prílohách č. 1 týchto súťažných podkladov.
2. **SPÔSOB PLNENIA PREDMETU ZÁKAZKY**
   1. Rámcová dohoda bude uzatvorená s prvými tromi úspešnými uchádzačmi. Verejný obstarávateľ bude zadávať samostatné objednávky na základe príloh podľa potreby, t. j. pomer ceny a funkcionality (prípadne kvality). V prípade, ak viacero uchádzačov ponúkne tovar od rovnakého výrobcu, verejný obstarávateľ vyberie tovar z príloh podľa najnižšej ceny.
   2. Predmet zákazky sa bude dodávať na základe priebežných písomných objednávok, v ktorých bude uvedený predmet zákazky, jeho počty kusov (balenia) a odberné miesto verejného obstarávateľa s uvedením kontaktnej osoby verejného obstarávateľa z vybraných položiek predmetu zákazky uvedeného v prílohách k tejto časti súťažných podkladov pre každú časť predmetu zákazky samostatne.
3. **OSOBITNÉ POŽIADAVKY**
   1. Súčasťou predmetu zákazky sú aj služby, súvisiace s dopravou na miesto plnenia, s vyložením všetkého požadovaného tovaru na mieste určenom verejným obstarávateľom, vrátane uloženia tovaru do priestorov verejného obstarávateľa, ktoré určí verejný obstarávateľ v jednotlivých objednávkach.
   2. Lehota dodania tovaru je najneskôr do 10 (desiatich) pracovných dní od momentu, potvrdenia objednávky uchádzačom, na miesto dodania predmetu zákazky, bližšie upresnené jednotlivými objednávkami.

Uchádzač spresní termín dodania tovaru, resp. jeho časti najneskôr 24 hodín pred jeho dodaním (e-mailom, telefonicky) osobe, uvedenej v objednávke ako poverenej na prevzatie konkrétnej dodávky za verejného obstarávateľa.

* 1. Uchádzač poskytne na tovar záruku min. 24 (dvadsaťštyri) mesiacov. Záručná doba začína plynúť odo dňa dodania tovaru verejnému obstarávateľovi v mieste plnenia. Záručná doba neplynie po dobu, po ktorú verejný obstarávateľ nemôže užívať tovar pre jeho vady, za ktoré zodpovedá uchádzač.
  2. Ak bude v čase dodania cena tovaru na trhu nižšia, než cena zazmluvnená, uchádzač je oprávnený fakturovať dodávku tovaru len vo výške trhovej ceny. Taktiež, v prípade tzv. akciových cien na trhu, uchádzač zníži jednotkové ceny kedykoľvek počas trvania dohody, a to na základe samostatného návrhu, bez potreby uzatvorenia dodatku k tejto rámcovej dohode.
  3. V prípade, že počas trvania zmluvného vzťahu bude ukončená výroba niektorého tovaru, ktorý tvorí predmet tejto dohody, uchádzač je povinný túto skutočnosť písomne oznámiť verejnému obstarávateľovi a preukázať oficiálnym písomným vyhlásením výrobcu, a zároveň písomne ponúknuť verejnému obstarávateľovi iný - plne funkčný náhradný tovar, spĺňajúci všetky minimálne požiadavky v špecifikáciách, uvedených v Prílohách č. 5 (A až G) súťažných podkladov. V prípade súhlasu s písomnou ponukou náhradného tovaru, bude uzatvorený písomný dodatok, a tovar zahrnutý do predmetu zákazky. Cena náhradného tovaru nesmie byť vyššia ako cena pôvodného tovaru.

**6 HODNOTENIE PONÚK**

* 1. Ponuka musí byť predložená na všetky položky danej časti predmetu zákazky.
  2. Pre vyhodnotenie splnenia požiadaviek na vlastnosti predmetu zákazky, je uchádzač povinný vyplniť Prílohu/-y č. 5(A až G) súťažných podkladov, podľa pokynov **v kapitole 15.2.4** súťažných podkladov.
  3. Splnenie požiadaviek na vlastnosti jednotlivých položiek predmetu zákazky bude posudzované na základe údajov/informácií o ponúkanom tovare, uvedených v uchádzačom vyplnenej Príloh č. 5 (A až G) súťažných podkladov. Predloženými údajmi/informáciami o ponúkanom tovare musí uchádzač preukázať, že ním ponúkaný tovar spĺňa požiadavky na predmet zákazky uvedené v tejto Prílohe č. 2 Opis predmetu zákazky.
  4. Členovia komisie budú posudzovať splnenie požiadaviek na časť predmetu zákazky vylučovacím spôsobom, a to SPLNIL (A) / NESPLNIL (N).
  5. Tí uchádzači, ktorí boli pri posudzovaní splnenia požiadaviek na časť predmetu zákazky hodnotení aspoň raz vyjadrením NESPLNIL (N), nesplnili požiadavky verejného obstarávateľa na danú časť predmet zákazky.
  6. Ponuka, ktorá nespĺňa požiadavky na danú časť predmetu zákazky, uvedené v Oznámení o vyhlásení verejného obstarávania a v súťažných podkladoch, bude z postupu verejného obstarávania vylúčená podľa § 53 zákona o verejnom obstarávaní
  7. Výrobky s nižšími parametrami sú pre verejného obstarávateľa neprípustné, v tomto prípade ponuka uchádzača bude pre verejného obstarávateľa neprijateľná a bude z verejného obstarávania vylúčená podľa § 53 zákona o verejnom obstarávaní.

1. **VYUŽITIE SUBDODÁVATEĽOV**
   1. Uchádzač môže pri plnení rámcovej dohody uzatvárať subdodávateľské zmluvy za podmienok dohodnutých v rámcovej dohode (Článok X. Subdodávatelia Príloha 4 Návrh Obchodných podmienok dodania predmetu zákazky). Tým nie je dotknutá zodpovednosť uchádzača za plnenie rámcovej dohody v súlade s § 41 ods. 8 zákona o verejnom obstarávaní a uchádzač je povinný odovzdávať predmet zákazky sám, na svoju zodpovednosť v dohodnutom čase a v dohodnutej kvalite.
   2. Zoznam subdodávateľov predloží úspešný uchádzač k podpisu rámcovej dohody spolu s identifikačnými údajmi subdodávateľa v rozsahu: meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, predmet subdodávky, podiel plnenia subdodávky z celkovej ceny predmetu ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí neoddeliteľnú súčasť dohody.
   3. K zmene subdodávateľa môže dôjsť len po odsúhlasení verejným obstarávateľom najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa. Uchádzač je povinný písomne oznámiť zámer zmeny subdodávateľa s uvedením identifikačných údajov pôvodného aj nového subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia resp. aktualizovať zoznam subdodávateľov.
   4. Uchádzač je povinný postupovať pri výbere subdodávateľa tak, aby náklady vynaložené na zabezpečenie plnenia predmetu zákazky boli primerané jeho kvalite a cene a subdodávatelia budú kvalifikovaní na svoje profesie vzťahujúce sa na predmet zákazky a budú mať potrebné oprávnenia a osvedčenia potrebné k plneniu predmetu zákazky.

* 1. Uchádzač zodpovedá za plnenie predmetu zákazky subdodávateľom tak, ako keby plnenie realizoval sám. Uchádzač zodpovedá za odbornú starostlivosť pri výbere subdodávateľa ako aj za výsledok plnenia subdodávky.
  2. Subdodávatelia podľa osobitného predpisu, ktorí podľa ust. § 11 ods. 1 zákona o verejnom obstarávaní majú povinnosť zapisovať sa do registra partnerov verejného sektora, musia byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
  3. Možnosťou využitia subdodávateľov nie je dotknutá zodpovednosť predávajúceho za riadne plnenie rámcovej dohody.

**Príloha č. 1**

**Technická špecifikácia predmetu zákazky**

|  |  |  |  |  |  |
| --- | --- | --- | --- | --- | --- |
| **Časť F - Zdravotnícky a laboratórny materiál z kovu** | | | | | |
| **P. č.** | **Názov položky** | **Špecifikácia položky** | **Požadované balenie** | **Merná  jednotka (MJ)** | **Predpokladané množstvo MJ** |
| **Držiaky, kliešte a lyžičky** | | | |  |  |
| 1 | Držiak | na skúmavky ručný 225 mm, minimálny. priemer skúmavky 17 mm | ks | ks | 13 |
| 2 | Držiak | na chladič veľký, z hliníkovej zliatiny | ks | ks | 2 |
| 3 | Držiak | na chladič stredný, z hliníkovej zliatiny | ks | ks | 2 |
| 4 | Filtračný kruh | s plastovou vložkou, priemer 30 mm, dĺžka 157 mm | ks | ks | 5 |
| 5 | Filtračný kruh | s plastovou vložkou, priemer 40 mm, dĺžka 162 mm | ks | ks | 5 |
| 6 | Ffiltračný kruh | s plastovou vložkou, priemer 55 mm, dĺžka 170 mm | ks | ks | 5 |
| 7 | Klema | nerezová na okraj nádoby so svorkou, určená pre upevňovanie teplomerov či iných predmetov s priemerom 6 až 13 mm na okraj kadičky alebo inej nádoby s priemerom väčším ako 80 mm | ks | ks | 2 |
| 8 | Klema | nerezová s trojprstovou svorkou na okraj nádoby, určená pre upevňovanie teplomerov či iných predmetov s priemerom 0 až 25 mm na okraj kadičky alebo inej nádoby s priemerom väčším ako 80 mm | ks | ks | 2 |
| 9 | Kliešte | kelímkové so zalomenou čeľusťou 250 mm | ks | ks | 20 |
| 10 | Lyžička | nerezová so špachtľou, dĺžka 120 mm | ks | ks | 36 |
| 11 | Lyžička | na práškové materiály s oválnym tvarom, dĺžka 170 mm | ks | ks | 27 |
| 12 | Lyžička | zúžená 9x20 mm, dĺžka 135 mm | ks | ks | 7 |
| 13 | Lyžička | chemická, obojstranne nerezová, dĺžka 150 mm | ks | ks | 43 |
| 14 | Lyžička | chemická, obojstranná, dĺžka 180 mm, miska 22x30/29x40 mm | ks | ks | 2 |
| 15 | Lyžička | chemická, obojstranná, dĺžka 210 mm, miska 22x30/29x40 mm | ks | ks | 2 |
| 16 | Lyžička | chemická, obojstranná, dĺžka 250 mm, miska 29x40/35x48 mm | ks | ks | 2 |
| 17 | Svorka | krížová | ks | ks | 30 |
| **Ihly** | | | | | |
| 18 | Ihla | preparačná priama | ks | ks | 4 |
| 19 | Ihla | preparačná lomená | ks | ks | 4 |
| 20 | Ihla | preparačná s lancetou priama | ks | ks | 4 |
| **Miešadlá** | | | | | |
| 21 | Miešadlo | magnetické, polygon, priemer 3 mm | ks | ks | 11 |
| 22 | Miešadlo | magnetické, polygon, priemer 6 mm | ks | ks | 6 |
| 23 | Miešadlo | magnetické, valcové, hladké, dĺžka 12 mm, priemer 3 mm | ks | ks | 11 |
| 24 | Miešadlo | magnetické, valcové, hladké, dĺžka 25 mm, priemer 8 mm | ks | ks | 9 |
| 25 | Miešadlo | magnetické, valcové, hladké, dĺžka 50 mm, priemer 8 mm | ks | ks | 4 |
| 26 | Miešadlo | magnetické, s teflónovým púzdrom, valcové hladké, dĺžka 6 mm | ks | ks | 14 |
| 27 | Miešadlo | magnetické, s teflónovým púzdrom, valcové hladké, dĺžka 10 mm, priemer 3 mm | ks | ks | 24 |
| 28 | Miešadlo | magnetické, s teflónovým púzdrom, valcové hladké, dĺžka 15 mm, priemer 4.5 mm | ks | ks | 24 |
| 29 | Miešadlo | magnetické, s teflónovým púzdrom, valcové hladké, dĺžka 15 mm, priemer 6 mm | ks | ks | 14 |
| 30 | Miešadlo | magnetické, s teflónovým púzdrom, valcové hladké, dĺžka 30 mm, priemer 6 mm | ks | ks | 4 |
| 31 | Miešadlo | magnetické, s teflónovým púzdrom, valcové hladké, dĺžka 40 mm, priemer 8 mm | ks | ks | 14 |
| 32 | Miešadlo | magnetické, s teflónovým púzdrom, krížové, dĺžka 10 mm, výška 5 mm | ks | ks | 4 |
| 33 | Miešadlo | magnetické, s teflónovým púzdrom, krížové, dĺžka 20 mm, výška 9 mm | ks | ks | 9 |
| 34 | Miešadlo | magnetické, s teflónovým púzdrom, vajcovitého tvaru, dĺžka 20 mm | ks | ks | 9 |
| **Nožnice, Peany** | | | | | |
| 35 | Nožnice | chirurgické, rovné, hrotnato-tupé, 13 cm, materál: chirurgická oceľ | ks | ks | 15 |
| 36 | Nožnice | chirurgické, rovné, hrotnato-tupé, 18 cm, materál: chirurgická oceľ | ks | ks | 15 |
| 37 | Nožnice | chirurgické rovné, hrotnaté, 13 cm, materál: chirurgická oceľ | ks | ks | 15 |
| 38 | Nožnice | Chirurgické, rovné, hrotnaté, 18 cm, materál: chirurgická oceľ | ks | ks | 15 |
| 39 | Nožnice | na mikroskopiu priame, nerezové, 125 mm | ks | ks | 24 |
| 40 | Nožnice | laboratórne, nerezové, s výrezom v rukoväti na vyťahovanie korkových zátok,190mm | ks | ks | 18 |
| 41 | Nožnice | univerzálne, nerezové, nylonový poťah pre príjemné a pevné uchopenie,230mm | ks | ks | 10 |
| 42 | Peán | rovný, 14 cm, materál: chirurgická oceľ | ks | ks | 15 |
| 43 | Peán | rovný, 18 cm, materál: chirurgická oceľ | ks | ks | 15 |
| 44 | Peán | zahnutý, 14 cm, materál: chirurgická oceľ | ks | ks | 15 |
| 45 | Peán | zahnutý, 18 cm, materál: chirurgická oceľ | ks | ks | 15 |
| **Pinzety** | | | | | |
| 46 | Pinzeta | priama nerezová so zaguľatenými čeľusťami, 115 mm | ks | ks | 15 |
| 47 | Pinzeta | priama nerezová so guľatými čeľusťami, 130 mm | ks | ks | 10 |
| 48 | Pinzeta | priama nerezová so špicatými čeľusťami, 105 mm | ks | ks | 27 |
| 49 | Pinzeta | priama nerezová so samosvorne špicatými čeľusťami, 105 mm | ks | ks | 12 |
| 50 | Pinzeta | priama nerezová so špicatými čeľusťami, 130 mm | ks | ks | 12 |
| 51 | Pinzeta | priama nerezová, špicaté čeľuste, 160 mm | ks | ks | 9 |
| 52 | Pinzeta | priama nerezová so špicatými čeľusťami, 145 mm | ks | ks | 7 |
| 53 | Pinzeta | lomená nerezová so špicatými čeľusťami, 130 mm | ks | ks | 6 |
| 54 | Pinzeta | lomená nerezová s plochými čeľusťami, 105 mm | ks | ks | 16 |
| 55 | Pinzeta | priama nerezová s guľatými čeľusťami 105 mm | ks | ks | 1 |
| 56 | Pinzeta | priama nerezová s guľatými čeľusťami 145 mm | ks | ks | 1 |
| 57 | Pinzeta | priama nerezová s guľatými čeľusťami 200 mm | ks | ks | 1 |
| 58 | Pinzeta | priama nerezová s guľatými čeľusťami 300 mm | ks | ks | 1 |
| 59 | Pinzeta | titánová priama 130 mm, nemagnetická | ks | ks | 1 |
| 60 | Pinzeta | titánová lomená 130 mm, nemagnetická | ks | ks | 1 |
| 61 | Pinzeta | preparačná lomená s jemnou špičkou, 110mm | ks | ks | 20 |
| 62 | Pinzeta | preparačná pinzeta lomená nerezová, ploché čeľuste, 105mm | ks | ks | 21 |
| 63 | Pinzeta | pinzeta krížená | ks | ks | 1 |
| 64 | Pinzeta | jemná chirurgická, 1x2 zúbky, 13 cm | ks | ks | 15 |
| 65 | Pinzeta | jemná chirurgická, 1x2 zúbky, 18 cm | ks | ks | 15 |
| 66 | Pinzeta | jemná chirurgická, 1x2 zúbky, 15 cm | ks | ks | 15 |
| 67 | Pinzeta | očná, rovná, 10 cm | ks | ks | 15 |
| **Skalpely, čepielky** | | | | | |
| 68 | Skalpel | hrotnatý, 30 mm, s plochým držadlom | ks | ks | 19 |
| 69 | Čepielky | chirurgická na skalpel techno cut - č.11 | 100ks/bal | bal | 4 |
| 70 | Čepielky | chirurgická na skalpel techno cut - č.24 | 100ks/bal | bal | 4 |
| 71 | Čepielky | na skalpel č.20 | 12ks/bal | bal | 32 |
| 72 | Skalpel | bruškatý, 30 mm, s plochým držadlom | ks | ks | 15 |
| 73 | Skalpel | s výmennou rukoväťou 160 mm | ks | ks | 9 |
| **Špachtle** | | | | | |
| 74 | Špachtľa | obojstranne nerezová s mikrolyžicou, 150 mm | ks | ks | 50 |
| 75 | Špachtľa | obojstranne nerezová na práškové materiály, 150 mm | ks | ks | 18 |
| 76 | Špachtľa | obojstranná nerezová, 250 mm | ks | ks | 14 |
| 77 | Špachtľa | obojstranne nerezová na práškové materiály, 150 mm, prehĺbená lopatka 3x45mm | ks | ks | 15 |
| 78 | Špachtľa | s mikrolyžičkou 150 mm | ks | ks | 15 |
| 79 | Špachtľa | s mikrolyžičkou 185 mm | ks | ks | 12 |
| 80 | Špachtľa | s mikrolyžičkou 210 mm | ks | ks | 14 |
| 81 | Špachtľa | obojstranná, so zúženou. lopatkou, 4x45mm, 150 mm | ks | ks | 16 |
| 82 | Špachtľa | obojstranná na práškové materiály, 150 mm, 4x45 mm | ks | ks | 9 |
| 83 | Špachtľa | obojstranná na práškové materiály, 150 mm, 5x45 mm | ks | ks | 12 |
| 84 | Špachtľa | obojstranná na práškové materiály, 150 mm, 7x45 mm | ks | ks | 12 |
| **Stojany, dózy a iné** | | | | | |
| 85 | Dóza | dóza s viečkom nerezová 170 ml | ks | ks | 5 |
| 86 | Dóza | dóza s viečkom nerezová 700 ml | ks | ks | 5 |
| 87 | Platňa | na inštrumenty so zdvihnutým okrajom 150x200 mm | ks | ks | 5 |
| 88 | Platňa | na inštrumenty so zdvihnutým okrajom 200x300 mm | ks | ks | 5 |
| 89 | Platňa | na inštrumenty so zdvihnutým okrajom 340x440 mm | ks | ks | 5 |
| 90 | Stojan | laboratórny s kovovou doskou a skrutkovacou tyčou, 750 mm | ks | ks | 14 |
| 91 | Stojan | laboratórny s kovovou doskou a skrutkovacou tyčou, 1000 mm | ks | ks | 5 |
| 92 | Stojan | na odpadové vrecia potiahnutý plastom pre vrecia o veľkosti 300x200 mm | ks | ks | 9 |
| 93 | Stojan | nerezový na kryoboxy, pre skriňový mraz. box, 566x140x328 | ks | ks | 2 |

Ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, technickú normu, patent alebo typ, umožňuje sa uchádzačom predloženie ponuky s ekvivalentným riešením, ktoré svojimi kvalitatívnymi, technickými a funkčnými parametrami napĺňa účel použitia predmetu zákazky tak, ako je uvedené v tejto časti súťažných podkladov.

Uchádzač na základe požiadavky verejného obstarávateľa, ponúkne konkrétny výrobok s vlastnosťami splňujúcimi všetky požiadavky verejného obstarávateľa.

Výrobky s nižšími parametrami sú pre verejného obstarávateľa neprípustné, v tomto prípade ponuka uchádzača bude pre verejného obstarávateľa neprijateľná a bude z verejného obstarávania vylúčená podľa § 53 zákona o verejnom obstarávaní.